પ્રામાણિકતાથી કહું છું. મેં જે થોડા સમય પહેલાં બ્રેક લીધો હતો એના પહેલાં હું હંમેશાથી બિઝી રહી છું. હા, હું મારી કરિઅરમાં આક્રમક રીતે આગળ વધી રહી છું. હવે હું મારી કરિઅરને વધુ સીરિયસલી લઈ રહી છું. હું વધુ જાગૃત થઈ હોવાથી જ આજે વધુ મહેનત કરી રહી છું. શરૂઆતમાં મને જે પણ પ્રોજેક્ટ મળતા હતા એ હું કરતી હતી. હું કોઈ જાતના વિચાર કે પ્લાનિંગ કર્યા વિના ફક્ત ફન ખાતર મહેનત કરી રહી હતી. આજે હું પ્લાનિંગથી કામ કરી રહી છું. મારી બે ફિલ્મ્સ-‘કિલ દિલ' અને ‘દાવત-એ-ઇશ્ક' ફ્લોપ થયા પછી મારે સમીક્ષા કરવાની જરૂર પડી હતી અને જોવાની જરૂર હતી કે ક્યાં ખોટું થઈ રહ્યું છે. એટલે મેં બ્રેક લીધો હતો.